इज़राइल के राष्ट्रपति
१६ फ़रवरी १९४९ को हुए इज़राइल के पहले राष्ट्रपति के चुनाव में कनेसेट से चेम वीज़मन को ८३ वोट मिले और विरोधी नेता जोसेफ क्लाउसनर को १५ वोट मिले। वीज़मन इस तरह इज़राइल के पहले राष्ट्रपति बने। १९ नवम्बर १९५१ को द्वितीय कनेसेट ने निर्विरोध वीज़मन को चुना। पर ९ नवम्बर १९५२ को राष्ट्रपति के पद पर कार्यरत रहते हुए वीज़मन की लम्बी रुग्णता से मृत्यु हो गई। वीज़मन के बाद दिसम्बर १९५२ में यित्झाक बेन-झ्वी राष्ट्रपति चुने गए। वे बाद में १९५७ और १९६२ में निर्विरोध फिर से राष्ट्रपति बने। १९६३ में बेन-झ्वी की मौत के बाद झल्मान शाझर इज़राइल के तिसरे राष्ट्रपति बने और १९६८ में फिर से निर्विरोध नियुक्त हुए। १९८३ में चुने चैम हेर्झॉग १९८८ में निर्विरोध चुने गए। एझेर वाइझमन जो १९९३ में राष्ट्रपति बने, फिर से १९९८ में भी चुने गए; पर ये पहले पदग्राही राष्ट्रपति हुए जो निर्विरोध नहीं जिते।
अमेरिकी क्रान्ति
अमरीकी क्रान्ति १७७५ से १७८३ के दौरान जनरल जार्ज वाशिंगटन द्वारा अमरीकी सेना का नेतृत्व करते हुए की गयी थी। वाशिंगटन ने अमरीकन उपनिवेशों को एकीकृत करके संयुक्त राज्य अमरीका का वर्तमान स्वरूप प्रदान किया। बाद में उन्हें १७८९ में अमरीका का पहला राष्ट्रपति चुना गया। १४ दिसम्बर १७९९ को वाशिंगटन की मृत्यु हो गयी। उन्हें वर्तमान अमरीका का राष्ट्र-निर्माता कहा जाता है। आज भी अमरीका में उनके ही नाम पर वाशिंगटन शहर है।